En 35-årig mand måtte overnatte i detentionen natten til søndag. Da han skulle dreje fra ved afkørsel 30 syd for Støvring, kørte han galt. Han var så påvirket af alkohol, at politiet endnu ikke har kunne afhøre ham.

En 35-årig mand kørte galt i sin bil natten til søndag. Ulykken skete, da manden skulle dreje fra ved afkørsel 30 syd for Støvring. Da manden drejer af motorvejen, kommer han ud i rabatten i venstre side, hvor han rammer en færdselstavle. Derefter skrider han over i den anden side, det oplyser Nordjyllands Politi. Nogle personer ser ulykken, og kontakter politiet. Da politiet kommer frem, finder de ud af, at den 35-årige mand er væsentligt påvirket af alkohol. Han har derfor overnattet i detentionen, da det ikke har været muligt af afhøre ham i nat, fordi han har været for påvirket. Ingen kom til skade ved ulykken.